Koordinatar: 36°11′N 44°00′E﻿

**Irakisk Kurdistan**, offisielt kalla **Regionen Kurdistan** (sorani هه‌رێمی کوردستان, arabisk إقليم كردستان|) i den irakiske grunnlova, er ein protostat nord i Irak og den einaste autonome regionen i landet. Regionen vert ofte kalla **Sør-Kurdistan** (sorani *باشووری کوردستان*; nordkurdisk *Başûrê Kurdistanê*) som kurdarar generelt rekna som ein av fire delar av Stor-Kurdistan, som òg omfattar område søraust i Tyrkia (Nord-Kurdistan), nordlege Syria (Rojava eller Vest-Kurdistan) og nordvestlege Iran (Aust-Kurdistan).

Regionen vert styrt av Kurdistan regionale styresmakt (KRG) med hovudstad i Erbil. Kurdistan er eit parlamentarisk demokrati med sitt eige parlament som består av 111 sete. Masoud Barzani, som først vart vald til president i 2005, vart vald på ny i 2009. I august 2013 forlenga parlamentet presidentperioden hans med to nye år. Han gjekk av som president 19. august 2015, då dei politiske partia ikkje vart samde om å forlenge perioden ytterlegare.

Den nye irakiske grunnlova definerer Regionen Kurdistan som ei føderal eining i Irak og definerer kurdisk og arabisk som offisielle språk i Irak. Dei fire guvernementa Duhok, Hawler, Silemani og Halabja dannar eit areal på kring 41 710 km² og har eit folketal på kring tre millionar (estimat frå 2016). Under Irak-krisa i 2014, tok Irakisk Kurdistan òg over mykje av omstridde område i Nord-Irak.

Skipinga av Regionen Kurdistan går attende til ein avtale om sjølvstyre mellom kurdarar og den irakiske regjeringa i mars 1970 etter mange år harde kampar. Men ein klarte ikkje å setje avtalen i verk og i 1974 hamna Nord-Irak ut i den andre irakisk-kurdiske krigen, ein annan del av den irakisk-kurdiske konflikten mellom kurdarar og den arabisk-dominerte regjeringa i Irak. Vidare under den iransk-irakiske krigen frå 1980 til 1988, herja den irakiske hæren med innbyggjarane og naturen i Irakisk Kurdistan under Anfal-felttoget. Etter opprøra i 1991 til kurdarar i nord og sjiaer i sør mot Saddam Hussein, klarte den militære styrken til Irakisk Kurdistan, Peshmerga, å presse ut den største irakiske styrken frå nord.

Trass i store tap og krisar for kurdiske flyktningar i grenseområda til Iran og Tyrkia, har suksessen til Peshmerga og flyforbodssonen som Vesten oppretta over Nord-Irak etter Golfkrigen i 1991 skapt eit grunnlag for kurdisk sjølvstyre og flyktningar har kunne vende heim att. Då kurdarane heldt fram å sloss mot statlege troppar, forlet dei irakiske styrkane til slutt Kurdistan i oktober 1991 og regionen vart i røynda sjølvstyrt. I 1992 grunnla dei store politiske partia i regionen, Kurdistan demokratiske parti og Patriotunionen i Kurdistan den delvis sjølvstyre Kurdistan regionale styresmakt. invasjonen av Irak i 2003 og dei påfølgjande politiske endingane førte til ratifiseringa av den nye irakiske grunnlova i 2005.

Kjelder
-------

* *Denne artikkelen bygger på «Iraqi Kurdistan» frå Wikipedia på engelsk, den 10. september 2017.*
	+ *Wikipedia på engelsk oppgav desse kjeldene:*

1. ↑  Kurdistan regionale styresmakt: *The Kurdish language* Arkivert 2010-12-02 ved Wayback Machine. 27 June 2010, Henta 21 July 2017
2. ↑  *arkivkopi* (PDF), arkivert frå originalen (PDF) 4. mars 2011, henta 10. september 2017
3. ↑  «Kurdistan Regional Government». Kurdistan Regional Government. Henta 14 June 2016.
4. ↑  Dyer, Gwynne (2015). *Don't Panic: ISIS, Terror and Today's Middle East*. Toronto: Random House Canada. s. 105–107. ISBN 978-0345815866.
5. ↑  Viviano, Frank (January 2006). «The Kurds in Control». *National Geographic Magazine* (Washington, D.C.). Henta 10. september 2017. «Since the aftermath of the 1991 Gulf War, nearly eight million kurdarar have enjoyed complete autonomy in the region of Iraqi Kurdistan...»
6. ↑  *Kurdish Awakening: Nation Building in a Fragmented Homeland*, (2014), av Ofra Bengio, University of Texas Press
7. ↑  «The Kurdistan Parliament». Kurdistan regionale styresmakt. 30 November 2006. Arkivert frå originalen 7. august 2016. Henta 10. september 2017.
8. ↑  «İşte Kürdistan Bölgesi’nin nüfusu…».

Bakgrunnsstoff
--------------

 Reiseguide for Iraqi Kurdistan frå Wikivoyage
* Nettsida til den kurdiske presidenten Arkivert 2016-05-01 ved Wayback Machine.
* Kurdistan regionale styresmakt
* Department of Foreign Relations
* Travel Iraqi Kurdistan - reiseguide